
R O M Â N I A

JUDEŢUL VRANCEA

CONSILIUL LOCAL AL

MUNICIPIULUI FOCŞANI
H O T Ă R Â R E

            Privind,  aprobarea Regulamentului de organizare si functionare

                           al Serviciului Public “Creşe” din Municipiul Focşani

             Consiliul local al municipiului Focsani, judetul Vrancea, întrunit în şedinţă ordinară,

           - văzând proiectul de hotărâre iniţiat de Primarul Municipiului Focşani, raportul Directiei resurse umane si coordonare unitati subordonate inregistrat la                      nr. 41868/22.08.2013 prin care se propune aprobarea Regulamentului de organizare si functionare al Serviciului Public “Creşe” din Municipiul Focşani, avizul favorabil al Comisiei pentru buget şi administraţie publică;

          - văzând Hotărârea Consiliului Local al Municipiului Focşani nr.227/25 iulie 2013 privind înfiinţarea Serviciului Public “Creşe” din Municipiul Focşani;

- în conformitate cu prevederile Legii nr.263/2007 privind infiintarea, organizarea si functionarea creşelor, cu modificările şi completările ulterioare si Hotărârii Guvernului nr.1252/2012 pentru aprobarea Metodologiei de organizare şi funcţionare a creşelor şi a altor unităţi de educaţie timpurie antepreşcolară;

       - în baza art. 36 alin.(2) lit. „a” si  alin.(3) lit.”b” şi in temeiul art.45 alin. (1)  din Legea nr. 215/2001  privind  administraţia publica locala, republicata in anul 2007, cu modificarile si completarile ulterioare;  

H O T Ă R Ă Ş T E:

           Art. 1. Aprobarea Regulamentului de organizare si functionare al Serviciului Public “Creşe” din Municipiul Focşani, conform anexei alăturate, care face parte integrantă din prezenta hotărâre. 

          Art. 2.  Prezenta hotărâre va fi comunicată de către Direcţia administraţie publică locală, compartimentelor, birourilor, serviciilor şi Primarului municipiului Focşani, care va asigura executarea acesteia prin Direcţia administraţie publică locală, Direcţia resurse umane şi coordonare unităţi subordonate, Direcţia economică şi Serviciului Public “Creşe” din Municipiul Focşani.

PREŞEDINTE DE SEDINŢĂ,

      Mersoiu Ionuţ                                                            Contrasemnează,

                                                             SECRETARUL MUNICIPIULUI FOCSANI
                                                                                     Corhană Eduard Marian                                                                                                                                 
Municipiul Focşani, 29 august 2013

Nr. 253
                     ROMANIA                                                                   Anexa la

            JUDETUL VRANCEA                                   Hotărârea nr. 253din 29.08.2013
CONSILIUL LOCAL AL  MUNICIPIULUI                               

                   FOCSANI
 REGULAMENT  
de organizare şi funcţionare al Serviciului Public  “Creşe” din Municipiul Focşani
CAPITOLUL I – Dispozitii generale
    Art. 1. (1) Serviciul Public Creşe  este un serviciu de interes local, public, care ofera, pe timpul zilei, servicii de educatie timpurie anteprescolara, servicii integrate de ingrijire si supraveghere a copiilor de vârsta antepreşcolara.
(2) Serviciul Public Creşe este constituit prin Hotararea Consiliului Local al Municipiului Focsani nr. 227 / 25.07.2013.
(3) Serviciul Public Creşe are sediul in Focsani, str. Diviziei nr. 1A si are in subordine: 

· Creşa nr. 7 Focsani – cu sediul in Focsani, str. Diviziei nr. 1A;

· Creşa nr. 1 Focsani – cu sediul in Focsani, str. Aleea 1 iunie nr. 1;
(4)  In documentele emise, serviciul public se va identifica cu urmatorul antet: “CONSILIUL LOCAL AL MUNICIPIULUI FOCŞANI – Serviciul Public Creşe” 
    Art. 2. Serviciul Public Creşe are personalitate juridica si este condus de un director, care exercita functia de ordonator tertiar de credite.
    Art. 3.  Serviciul Public Creşe, la infiinţare, preia toate drepturile şi obligaţiile pe care le avea Serviciul Public Local de Asistenţă Socială Focşani, referitoare la activitatea creşelor din subordine.
CAPITOLUL II  - Organizarea si functionarea
    Art. 4. Serviciul Public Creşe se organizeaza cu avizul conform al inspectoratului scolar judetean.

    Art. 5. (1) Serviciul Public Creşe se organizeaza si functioneaza cu program de lucru zilnic, de luni pana vineri, intre orele 06.00 – 18.00.
                (2) Beneficiarii serviciilor acordate de Serviciul Public Creşe din Focsani sunt copiii cetatenilor cu domiciliul sau resedinta in municipiul Focşani.
    Art. 6. (1)Tipurile de servicii pe care le oferă Serviciul Public Creşe sunt:

    a) servicii de educaţie timpurie realizate în baza unui curriculum naţional, centrat pe dezvoltarea fizică, cognitivă, emoţională şi socială a copiilor, respectiv pe remedierea timpurie a eventualelor dificultăţi/deficienţe de dezvoltare;
   b) servicii de îngrijire, protecţie şi nutriţie a copiilor;

   c) servicii de supraveghere a stării de sănătate a copilului;

   d) servicii complementare pentru copil, familie, respectiv servicii de consiliere, de educaţie parentală, de informare.

      (2) Serviciile prevăzute la alin.(1) se oferă in baza unui contract, încheiat între părinte/reprezentantul legal al copilului şi conducerea unităţii, prin care se stabilesc drepturile şi obligaţiile părţilor.
    Art. 7. (1) Serviciul Public Creşe este organizat pe grupe de varsta  şi dezvoltare psihomotorie a copiilor, astfel:

a) grupa mica – copii de 4 luni – 1 an;
b) grupa mijlocie – copii de 1 – 2 ani;

c) grupa mare – copii de 2 – 3 ani. 

   (2) Organizarea grupelor se face in functie de solicitarile parintilor, de conditiile materiale si de functionare ale unitatii, de nivelul de protectie si educatie pe care il necesita copiii, precum si de necesitatea asigurarii coerentei activitatii de educatie timpurie, a protectiei copiilor proveniti din medii defavorizate si dezvoltarii relatiilor socio-afective intre acestia.

    Art. 8. (1) Serviciul Public Creşe functioneaza pe tot parcursul anului, in timpul vacantelor scolare, perioada in care nu se organizeaza proces instructiv-educativ.


       (2) Serviciul Public Creşe este inchis temporar, cu acordul inspectoratului scolar si cu informarea parintilor, cel mult 30 zile pe an pentru curatenie, reparatii sau dezinsectie.


CAPITOLUL  III – Inscrierea, transferul, scoaterea din evidenta a copiilor in/din Serviciul Public Crese
   Art. 9. (1) Inscrierea copiilor se face de regulă la inceputul anului scolar sau, in situatii deosebite, in timpul anului scolar in ordinea depunerii dosarului si in limita locurilor disponibile si a planului de scolarizare aprobat.


   (2) Prin exceptie de la prevederile alin.(1), in cazul in care se solicita inscrierea fratilor sau a copiilor aflati in ingrijirea aceluiasi parinte/reprezentant legal si nu este liber decat un loc la grupa de varsta a copiilor, se va suplimenta numarul de locuri din grupa de varsta corespunzatoare cu numarul de copii in aceasta situatie.


   (3) Procedurile si criteriile pentru departajarea copiilor la inscriere sunt stabilite de catre conducerea unitatii în colaborare cu consiliul de administraţie al unităţii de învaţământ care coordonează metodologic activitatea de educaţie antepreşcolară si sunt facute publice prin afisarea la sediul Serviciul Public Crese.


   (4) La inscrierea copiilor nu se percep taxe de inscriere.


   (5) Este interzis refuzul inscrierii copiilor pe criterii discriminatorii bazate pe : rasa, nationalitate, etnie, limba, religie, categorie sociala, gen, varsta, dizabilitate, boala cronica necontagioasa, infectarea HIV ori apartanenta la o categorie defavorizata

    Art. 10. Primirea copiilor în creşe se face pe baza unui dosar, care trebuie sa cuprinda urmatoarele acte:

· cerere de înscriere, aprobată de conducerea Serviciului Public Creşe Focşani;

· avizul epidemiologic, eliberat de medicul de familie al copilului cu 24 -48 ore inainte de a incepe frecventarea unitatii. Avizul va fi solicitat si in cazul absentei copilului din unitate pentru o perioada mai mare de 3 zile;

· copie de pe certificatul de nastere al copilului;

· copie de pe actele de identitate ale parintilor/reprezentantilor legali, certificatele de nastere ale fratilor minori si, dupa caz, o copie a hotararii / sentintei de  plasament sau a sentinţei de incredintare in vederea adoptiei;

· adeverinta de venituri pentru fiecare dintre parinti / reprezentanti legali;

· adeverinta de la medicul de familie, in care sa se mentioneze ca respectivul copil este sanatos clinic;

· fisa de imunizari, intocmita conform prevederilor elaborate de Ministerul Sănătătii cu privire la intrarea copilului in colectivitate;

· analize medicale: testare la tuberculoză si examen coproparazitologic pentru copil.
    Art. 11. În vederea adaptării, după înscriere, părintele/reprezentantul legal poate însoţi copilul la programul din creşă pe o perioadă de maximum 15 zile.
    Art. 12. Transferarea copilului de la o unitate care ofera servicii de educatie anteprescoplara la alta se face la cererea parintelui sau a reprezentantului legal, cu avizul unitatii primitoare, in limita locurilor aprobate prin planul de şcolarizare.

    Art. 13. Scoaterea copilului din evidenta Serviciul Public Creşe  se face in urmatoarele situatii:

· in cazul unor afectiuni cronice, la recomandarea medicului;
· in cazul in care copilul absenteaza 4 saptamani consecutiv, fara motivare;

· la cererea parintelui sau a reprezentantului legal al copilului.

CAPITOLUL IV – Continutul educativ al activitati de educatie timpurie
    Art. 14. Educatia anteprescolara,  se realizeaza pe baza unui curriculum national,  centrat pe dezvoltarea fizica, cognitiva, emotionala si sociala a copiilor, respectiv pe evaluarea, diagnosticarea si remedierea timpurie a evantualelor deficiente de dezvoltare.

    Art. 15. Serviciul Public Creşe in activitatea pe care o desfasoara respectă drepturile copilului la joc ca forma de activitate, metoda, procedeu si mijloc de realizare a demersurilor educationale la varste timpurii, precum si ca metoda de stimulare a capacitati si creativitatii copilului, ca un drept al acestuia si ca o deschidere spre libertatea de a  alege, potrivit nevoilor proprii. 

    Art. 16. Tipurile de activitati desfasurate cu copiii anteprescolari sunt: 

· jocul cu jucaria, jocul senzorial, jocul cu nisip si apa, jocul de constructie, jocul didactic;
· activitati artistice si de indemanare: desen, pictura, modelaj, activitati practice si gospodaresti;
· activitati de muzica si miscare: auditii, jocuri muzicale, jocuri cu text si cant, cantece, euritmie;
· activitati de creatie si de comunicare; povestiri, memorizari, lucrul cu cartea, citire de imagini;
· activitati de cunoastere; observari, lecturi dupa imagini, activitati matematice, convorbiri, jocuri didactice, experimente;
· activitati in aer liber: plimbari, jocuri la nisipar, jocuri si intreceri sportive, utilizarea aparatelor de joaca.

    Art. 17. (1) Durata activitatilor desfasurate cu copiii anteprescolari variaza in functie de nivelul de varsta si de interesul manifestat de grupul de copii/copil pentru acestea, astfel:
· Pentru sugari:

          -  programul va fi strict individualizat;


- durata unei activitati va fi de cel mult 5 minute

· Pentru copiii cu varsta cuprinsa intre 1 si 2 ani durata activitatii va fi de cel mult 10 minute:

· Pentru copiii cu varsta cuprinsa intre 2 si 3 ani durata activitatii durează 15- 20 minute.

          (2) Activitatile vor fi alternate cu pauze, care vor avea o durata cel putin egala cu durata activitatii.

          (3) Se intocmeste un orar zilnic orientativ, cu valoare de ghid, în funcţie de numărul şi vîrsta copiilor înscrişi, de nivelul de dezvoltare şi caracteristicile nevoilor lor individuale, ţinîndu-se seama şi de preferinţele părinţilor

         (4) În alcătuirea orarului pentru grupele de copii 1-2 ani şi 2-3 ani se vor avea in vedere îmbinarea activităţilor dinamice de învăţare cu activităţi liniştite, respectiv:30-60 minute de activitate, de două ori pe zi, constând în desenat, ascultat poveşti, somn, în funcţie de personalitatea şi dorinţa copilului şi îmbinarea acestor activitîţi din sala de grupă cu cele de afară.
    Art. 18. Evaluarea progresului copiilor  anteprescolari se face pe baza standardelor nationale specifice.

    Art. 19. Activitatile de ingrijire si educatie destinate copiilor anteprescolari se desfasoara pe baza unei planificari care vizeaza proiectarea tuturor activitatilor, respectand programul zilnic stabilit de curriculumul pentru educatia anteprescolara si metodologia specifica de aplicare a acestuia.

CAPITOLUL V – Structura de personal
    Art. 20. Activitatea Serviciului Public Creşe se organizeaza in baza prevederilor  H.G. nr. 1252/2012 – privind aprobarea Metodologiei de organizare si functionare a creselor si a altor unitati de educatie timpurie anteprescolara, a Regulamentului de organizare si functionare si a Regulamentului intern, aprobate de Consiliul Local al Municipiului Focsani
    Art. 21. (1) Structura organizatorica a Serviciului Public Creşe este prevazuta in statul de functii si organigrama, care se stabileste/modifica prin hotarare a Consiliului Local al Municipiului Focsani, in functie de numarul de copii inscrisi sau in functie de normativele stabilite potrivit prevederilor legale.


  (2) Structura organizatorica a Serviciului Public Creşe este asigurata de: 

a) personal conducere: director;

b) personal didactic: educator-puericultor;

c) personal de specialitate: medic, asistent medical, infirmier;

d) personal nedidactic: merceolog, bucatar, inspector de specialitate (pentru activitatea financiar-contabila), îngrijitor, spalatoreasa, muncitor calificat, muncitor necalificat.
    Art. 22. Serviciul Public Creşe colaboreaza cu:

· serviciul public de asistenta sociala in situatia in care sunt inscrisi copii cu risc de separare de familie;
· servicii de urgenta teritoriale pentru asigurarea ingrijirilor medicale in caz de urgenta;

· psihologi, mentori, metodisti ai inspectoratului scolar judetean, precum si cu alti specialisti in vederea evaluarii potentialului copilului si dezvoltarii optime a acestuia

    Art  23. (1) Conducerea Serviciului Public Creşe este asigurata de  director.

       (2) Numirea directorului se face pe baza de concurs sau examen, dupa caz, in conditiile legii.

       (3) Candidatii pentru ocuparea postului de director trebuie sa fie absolventi cu diploma de licenta ai invatamantului universitar de lunga durata intr-unul din domeniile: stiinte economice, stiinte juridice, stiinte administrative, medicina, sociologie, psihologie si stiinte ale educatiei, cu o vechime de minimum 2 ani in specialitate.

      (4) Prin exceptie, candidatii prevazuti la alin.(3) pot fi absolventi cu diploma de licenta ai invatamantului superior, cu experienta de minimum 3 ani in unitati in care se ofera servicii de educatie timpurie anteprescolara sau in domeniul protectiei si promovarii drepturilor copilului, cu conditia sa parcurga un modul de formare de educatie timpurie de 30 de ore.


     (5) Atributiile principale ale directorului Serviciului Public Creşe sunt urmatoarele:
                                    -exercita atributiile ce revin Serviciului Public Creşe in calitate de persoana juridica;



- exercita functia de ordonator tertiar de credite;



- coordoneaza avtivitatea de educatie timpurie  in crese;




- raspunde de organizarea si coordonarea activitatii personalului, de relatia cu parintii/reprezentantul legal, de activitatea metodica si de perfectionare, de pastrarea si gestionarea patrimoniului;




- reprezinta unitatea in relatia cu inspectoratul scolar, cu autoritatea administratiei publice locale, cu parintii/reprezentantii legali ai copiilor si cu alti factori interesati  in educatia copiilor anrteprescolari;



- intocmeste proiectul bugetului propriu al cresei si contul de incheiere a exercitiului bugetar;




- propune Consiliului Local aprobarea structurii organizatorice si a numarului de personal;




- numeste si elibereaza din functie personalul din subordine, in conditiile legii;




- elaboreaza proiectele rapoartelor generale privind activitatea cresei;




-desfasoara activitati pentru promovarea imaginii cresei in comunitate;




- raspunde de calitatea serviciilor de educatie anteprescolara, precum si de asigurarea formarii continue a personalului didactic si nedidactic;




- asigura coordonarea, indrumarea si controlul activitatilor desfasurate de personalul cresei si aplica sanctiuni disciplinare pentru salariatii care nu isi indeplinesc in mod corespunzator atributiile;
                                   -indeplineste orice alte atributii stabilite prin actele normative in vigoare, prin hotărâri ale Consiliului Local sau dispziţii ale primarului .

      In exercitarea atribuţiilor ce-i revin, directorul emite decizii înregistrate în registrul special.
    Art. 24. Atributiile principale ale asistentului medical din crese sunt:
          - efectueaza triajul zilnic al copiilor;

 -verifica avizele epidemiologice si cauzele absentei copiilor, colaborand cu parintii / reprezentantii legali ai copiilor;

- asigura asistenta medicala de urgenta si solicita serviciul de ambulanta, cand este cazul;

- anunta imediat parintii privind situatia de urgenta in care se gaseste copilul;

- colaboreaza cu medicul şcolar şi cu medicul de familie al copilului;

- administraza copiilor, cu acordul parintilor, tratamentul prescris de medicul curant si tratamentul in regim de urgenta prescris de medicul de ambulanta;

- intocmeste si tine evidenta fiselor medicale ale copiilor;

- intocmeste meniurile, respectand normativele nutritionale pentru fiecare categorie de copii in parte;

- monitorizeaza modul in care se pregateste, se distribuie si se administreaza alimentatia copiilor, in functie de varsta acestora;

- controleaza zilnic conditiile de functionare ale blocului alimentar si verifica respectarea meniurilor;
- controlează rezultatele evaluărilor periodice ale personalului;
- controleaza starea igienico-sanitara a tuturor incaperilor;

- tine evidenta medicamentelor aflate in cresa, prin inscrierea acestora in centralizatorul de consum;

- izoleaza copiii bolnavi sau suspecti de a fi bolnavi / purtatori de boli infecto – contagioase si informeaza conduerea unitatii asupra acestor cazuri;

- efectueaza educatia pentru sanatate a parintilor si copiilor;

- efectueaza termometrizarea copiilor, cantareste si masoara copii, consemnand datele in fisa medicala.
            Activitatea asistentului medical este coordonată metodologic de medicul şcolar din unitatea administrativ teritoriala in care funcţionează creşa.
    Art. 25. Atributiile principale ale educatorului – puericultorului sunt:

- realizeaza activitati de stimulare psihomotorie a copiilor in vederea cresterii gradului de independenta;



         - realizeaza activitati care vizeaza dezvoltarea comportamentului socio-afectiv;



         - asigura formarea si perfectionarea comportamentului verbal;



         - realizeaza programe care cuprind activitati ce urmaresc cresterea receptivitatii generale la stimuli in vederea dezvoltarii capacitatilor si atitudinilor la invatare;



         - inregistreaza progresele realizate de copil in jurnalul acestuia;

                               - colaboreaza activ cu parintii/ reprezentantii legali ai copiilor care frecventeaza unitatea;

                               - are obligatia de a comunica in scris parintilor/ reprezentantilor legali ai copiilor prin jurnalul de legătură al copilului, trimestrial sau ori de câte ori este necesar, cu avizul directorului, informatii cu privire la progresele realizate de copii in cele cinci domenii de dezvoltare, starea emotionala si afectiva a copiilor, dificultati sau deficiente identificate, orice alte elemente care necesita luarea unor masuri sau a caror cunoastere de catre parinti / reprezentanti legali este necesara pentru dezvoltarea armonioasa a copiilor cât şi informaţii cu privire la activităţiile desfăşurate cu copii şi rezultatele acestora.

        Activitatea educatorilor-puericultorilor din creşă este coordonată metodologic de Consiliul profesoral din cadrul grădiniţei desemnate de catre Inspectoratul Şcolar Judeţean Vrancea pentru supervizarea activităţii educaţionale.
    Art. 26. Atribuţiile personalului din cadrul Serviciului Public Creşe se stabilesc prin fişa postului conform legislaţiei în vigoare  şi se aprobă de director.
    Art. 27. Salarizarea personalului Serviciului Public Creşe se face potrivit reglementărilor legale aplicabile si ale Contractului Colectiv de Munca . Pentru perioada 1 septembrie 2013 - 28 iunie 2014 personalului Serviciului Public Cresa îi este aplicabil Contractul Colectiv de Munca incheiat între Directorul executiv al Serviciul Public Local de Asistentă Socială Focşani şi Organizaţiile sindicale”SINTAX-2010 şi „S PRIM LEX.

CAPITOLUL VI – Relatia cu parintii si comunitatea
    Art. 28. Serviciul Public Creşe  aduce la cunostinta parintilor/reprezentantului legal, in momentul depunerii dosarului, condiţiile de înscriere, programul de functionare, informatii cu privire la categoriile de personal si atributiile acestora, numerele de telefon ale persoanelor responsabile din cresa, regulamentul intern, drepturile si obligatiile parintilor/reprezentantilor legali.
    Art. 29. Drepturile si obligatiile parintilor/reprezentantilor legali:


(1) Părinţii/reprezentantul legal al copilului au/are următoarele drepturi:
 
 a) consiliere şi sprijin din partea personalului unităţii pentru rezolvarea problemelor cu care se confruntă în ceea ce priveşte educaţia timpurie a copilului, dezvoltarea psihologică a acestuia, precum şi pentru probleme de ordin medical şi/sau social;

    
b) primirea oricăror informaţii necesare dezvoltării armonioase a copilului, pe care personalul didactic şi nedidactic le poate furniza, în funcţie de evoluţia copilului.

          (2) Părinţii/Reprezentantul legal al copilului au/are următoarele obligaţii:

    
a) să comunice conducerii unităţii informaţii cu privire la starea de sănătate a copilului, precum şi informaţii necesare dezvoltării armonioase a copilului;

    
b) să respecte regulamentul intern al unităţii;
    
c) să achite contribuţia lunară pentru copilul/copiii înscris/înscrişi.

    Art. 30. Serviciul Public Creşe este obligat să dezvolte o reţea de suport profesional, putând apela ori de câte ori este nevoe la servicii specializate, cum ar fi servicii de consiliere psihologică şi socială, servicii specializate de sănatate etc.
    Art. 31. În vederea formării unei reţele de sprijin comunitar, complementare serviciilor de educaţie timpurie, Serviciul Public Creşe ofera:

a) indrumare si consiliere parintilor;

b) materiale suport pentru informarea parintilor/reprezentantilor legali asupra dezvoltarii copilului si a cerintelor educationale ale acestuia;
c) consilierea parintilor/reprezentantilor legali in vederea identificarii de solutii la problemele identificate in cazul copiilor cu cerinte educationale speciale;
d) cursuri de educaţie parentală sau alte cursuri solicitate de părinţii/reprezentanţii legali ai copiilor.

    Art. 32. (1) Serviciul Public Creşe incurajeaza participarea voluntarilor la activităţile desfăşurate în crese, ţinându-se cont de corespondenţa dintre competenţele personale şi activităţile prestate.

        (2) Voluntarii care doresc să participe la activităţile din unităţile de educaţie antepreşcolară vor solicita acest lucru, în scris, directorului, urmând ca în contractul de voluntariat încheiat conform prevederilor legale în vigoare să se precizeze rolul, programul, limitele de competenţă stabilite şi agreate de comun acord.

       (3) Voluntarii beneficiază de o formare de minimum 8 ore înainte de a-şi începe activitatea în cadrul unităţii de educaţie antepreşcolară şi prezintă un certificat medical din care să rezulte că acesta nu se află în evidenţele medicale cu boli transmisibile şi este apt să desfăşoare activităţi cu copii.

CAPITOLUL VII – Finantarea activitatii creselor
    Art. 33. (1) Finantarea cheltuielilor necesare organizarii si functionarii creselor din cadrul Serviciului Public Creşe se realizeaza din urmatoarele surse:

a) bugetul  local pentru acoperirea cheltuelilor de personal pentru personalul didactic şi nedidactic şi a cheltuelilor de organizare şi funcţionare a creşelor;

b) sume defalcate din unele venituri ale bugetului de stat;

c) contributii lunare ale parintilor/reprezentantilor legali, stabilite conform prevederilor legale;

d) donati;

e) sponzorizari;

f) alte surse legal constituite;

(2) Parintii/reprezentantii legali ai copiilor au obligatia sa plateasca o contributie lunara de intretinere pentru fiecare copil inscris in cresa si care beneficiaza de serviciile acesteia.


(3) Prin exceptie de la prevederile alin. (2) Consiliul Local va suporta contributiile parintilor/reprezentantilor legali ai copilului inscris in cresa  si expus riscului abandonului.


(4) Contributia lunara de intretinere datorata de parinti/reprezentanti legali ai copiilor pentru serviciile furnizate de cresa pentru un copil se stabileste prin dispozitie a primarului, in functie de numarul de copiii din familie si de venitul mediu lunar brut cumulat al parintilor/reprezentantilor legali calculat pe perioada de 6 luni anterioara inscrierii copilului, certificata prin adeverinta de venituri pentru fiecare dintre parinti /reprezentanti legali.


(5) Contributia lunara de intretinere se determina in functie de numarul efectiv de zile de prezenta a copilului la programul zilnic, numar de zile care este monitorizat in registrul de prezenta completat de asistenta medicala in colaborare cu educatorul-puericultorul.


(6) Contributia lunara se realizeaza cu plata in avans pentru o luna calendaristica;


(7) Contributia lunara a parintilor/reprezentantilor legali ai copiilor care frecventeaza programul de cresa pe o perioada de pana la 3 zile lucratoare este reportata pentru luna urmatoare.


(8) Contributia lunara de intretinere a copiilor inscrisi, suportata de parinti/reprezentanti legali, se determina in functie de cheltuielile de intretinere, hrana si gospodarie, obiecte de inventar, echipament si cazarmament, materiale igienico-sanitare, precum si de numarul de zile frecventate de copil in cresa.

(9) Valoarea contributiei se stabileste in cote procentuale si nu poate depasi 20% din costul mediu lunar de intretinere in cresa. 

        (10) Costul mediu lunar de întreţinere se stabileşte anual prin Hotărârea Consiliului Local al Municipiului Focşani.
 CAPITOLUL VIII-Norme de igiena si sanatate
    Art. 34. (1) In cadrul cresei se asigură condiţiile de igienă necesare apărării, pastrării şi promovării stării de sanătate, dezvoltare fizică şi neoropsihică armonioasă a copiilor cât şi prevenirea apărării unor îmbolnăviri, în conformitate cu prevederile legale în domeniu şi a planurilor de masuri în vederea sporirii condiţiilor de igienă in creşă.
        (2) Creşa respectă prevederile legale in vigoare referitoare la spaţiul aferent sălilor de grupă, la terenurile destinate jocurilor şi activităţilor în aer liber, la mobilierul şi instalaţiile necesare asigurării condiţiilor de funcţionare, la condiţiile igienico-sanitare, precum şi la condiţiile de siguranţă care îi privesc pe copii.

      (3) Spaţiul pentru desfăşurarea activităţilor în aer liber asigură dezvoltarea, învaţarea activă a copilului şi promovarea stării de sănătate, fără risc de accidente şi îmbolnăviri.

      (4) Conducerea unităţii este răspunzătoare de realizarea întocmai a acestor condiţii.
    Art. 35. (1) Microclimatul creşei va fi realizat in conformitate cu normele stabilite de Ministerul Sănătăţii.
      (2) Prizele şi întrerupătoarele electrice sunt amplasate mai sus astfel încât să nu permită copiilor să le atingă.

    Art. 36. (1) Dimensionarea, amplasarea şi adaptarea instalaţiilor sanitare sunt realizate în raport cu vârsta copiilor.
      (2). Mobilierul utilizat în serviciile de educaţie antepreşcolară este adecvat vârstei, încât să ofere copilului o ambianţă familială, sigură şi confortabilă, să contribuie la crearea unui climat educaţional favorabil şi să permită modularea, după necesităţile grupei.
     (3). Jucăriile, materialele şi echipamentele pentru dezvoltarea şi învăţarea copiilor sunt adecvate vîrstei şi nivelului de dezvoltare ale  copiilor, pentru a asigura stimularea acestora şi a oferi ocazia să îşi exprime obţiunile şi să le dezvolte creativitatea. Ele nu constituie un pericol, prin forma, dimensiuni sau natura materialului.

CAPITOLUL VIII – Dispozitii finale
    Art. 37. Regulamentul de organizare şi funcţionare intră în vigoare la data de 1 septembrie 2013 odată cu începerea anului şcolar. Modificările aduse prezentului  Regulament de organizare şi funcţionare  produc efecte numai după aprobarea lor de către Consiliul Local al Municipiului Focşani.

    Art. 38. Prevederile prezentului Regulament de organizare şi funcţionare se completează cu prevederile Regulamentului intern al Serviciului Public Creşe , Contractul Colectiv de Muncă aplicabil, precum şi cu alte dispoziţii legale în vigoare.

            PREŞEDINTE DE ŞEDINŢĂ,                                

                      Mersoiu Ionuţ,                                                    Contrasemnează,              

                                                                                     SECRETARUL MUNICIPIULUI     

                                                                                                        FOCSANI

                                                                                             Eduard Marian Corhana

